אנגלינה קלר

אנגלינה קלר (בגרמנית: Angelina Köhler; נולדה ב-12 בנובמבר 2000) היא שחיינית גרמנייה, אלופת העולם (דוחה 2024) במשחה ל-100 מטר פרפר ואלופת אירופה בבריכת 25 מטר (אוטופן 2023) במשחה ל-200 מטר פרפר. 

 ביוגרפיה 
קלר נולדה בדרנבך שבגרמניה.

 2019 
באליפות העולם שנערכה ביולי בקוואנגג'ו, קוריאה הדרומית סיימה במקום 13 במשחה ל-100 מטר פרפר בתוצאה של 57.93 שניות ובמקום 22 במשחה ל-50 מטר פרפר בתוצאה של 26.65 שניות. בנוסף, סיימה במקום תשיעי במשחה שליחים 4x100 מטר מעורב בתוצאה של 4:00.91 דקות.

באליפות אירופה (בריכת 25 מטר) שנערכה בדצמבר בגלאזגו, הממלכה המאוחדת סיימה במקום שמיני במשחה ל-200 מטר פרפר בתוצאה של 2:08.92 דקות ובמקום שמיני במשחה ל-100 מטר פרפר בתוצאה של 57.07 שניות.

 2021 
באליפות אירופה שנערכה במאי בבודפשט, הונגריה סיימה במקום 12 במשחה ל-100 מטר פרפר בתוצאה של 58.64 שניות.

באליפות אירופה (בריכת 25 מטר) שנערכה בנובמבר בקאזאן, רוסיה סיימה במקום עשירי במשחה ל-200 מטר פרפר בתוצאה של 2:09.52 דקות, במקום עשירי במשחה ל-100 מטר פרפר בתוצאה של 57.71 שניות ובמקום 22 במשחה ל-50 מטר פרפר בתוצאה של 26.88 שניות.

 2022 
באליפות העולם שנערכה ביוני בבודפשט סיימה במקום 14 במשחה ל-100 מטר פרפר בתוצאה של 58.46 שניות. בנוסף, סיימה במקום שמיני במשחה שליחים 4x100 מטר מעורב משולב בתוצאה של 3:46.64 דקות.

באליפות אירופה שנערכה באוגוסט ברומא, איטליה סיימה במקום רביעי במשחה ל-100 מטר פרפר בתוצאה של 57.90 שניות. בנוסף, סיימה במקום חמישי במשחה שליחים 4x100 מטר מעורב משולב בתוצאה של 3:46.54 דקות, במקום שמיני במשחה שליחות 4x100 מטר חופשי בתוצאה של 3:43.92 דקות ובמקום שמיני במשחה שליחות 4x100 מטר מעורב בתוצאה של 4:05.60 דקות.

באליפות העולם (בריכת 25 מטר) שנערכה בדצמבר במלבורן, אוסטרליה סיימה במקום רביעי במשחה ל-100 מטר פרפר בתוצאה של 56.20 שניות ובמקום 17 במשחה ל-50 מטר פרפר בתוצאה של 25.85 שניות.

 2023 
באליפות העולם שנערכה ביולי בפוקואוקה, יפן סיימה במקום חמישי במשחה ל-100 מטר פרפר בתוצאה של 57.05 שניות ובמקום 11 במשחה ל-50 מטר פרפר בתוצאה של 25.88 שניות. בנוסף, סיימה במקום שמיני במשחה שליחים 4x100 מטר מעורב משולב בתוצאה של 3:45.62 דקות ובמקום 12 במשחה שליחות 4x100 מטר מעורב בתוצאה של 4:00.71 דקות.

אלופת אירופה (בריכת 25 מטר)
באליפות אירופה (בריכת 25 מטר) שנערכה בדצמבר באוטופן, רומניה זכתה קלר בשתי מדליות, זהב וכסף.  מדליית זהב במשחה ל-200 מטר פרפר בתוצאה של 2:03.30 דקות, לפני הלנה רוזנדל באך מדנמרק (2:03.86 דקות) ולאנה פודר מבוסניה והרצגובינה (2:04.55 דקות) ומדליית כסף במשחה ל-100 מטר פרפר בשיא לאומי חדש של 55.50 שניות, אחרי לואיז הנסון משוודיה (55.37 שניות) ולפני אנה דודונאקי מיוון (55.98 שניות). היא סיימה במקום 11 במשחה ל-50 מטר חופשי בתוצאה של 24.31 שניות, במקום 11 במשחה ל-50 מטר פרפר בתוצאה של 25.82 שניות, ובמקום חמישי במשחה שליחים 4x50 מטר מעורב משולב בתוצאה של 1:38.54 דקות.

2024
אלופת עולם
באליפות העולם שנערכה בדוחה, קטר בפברואר היא זכתה במדליית זהב במשחה ל-100 מטר פרפר בתוצאה של 56.28 שניות, לפני קלייר קרזן מארצות הברית (56.61 שניות) ולואיז הנסון משוודיה (56.94 שניות). כבר בשלב המוקדמות היא קבעה שיא לאומי חדש של 56.41 שניות, אותו שיפרה בשלב חצי הגמר והעמידה אותו על 56.11 שניות.

 שיאים אישיים 
בריכה אולימפית
 50 מטר פרפר: 25.75 שניות (2023)
 100 מטר פרפר: 56.11 שניות (2024)

בריכת 25 מטר
 50 מטר פרפר: 25.79 שניות (2023)
 100 מטר פרפר: 55.50 שניות (2023)
 200 מטר פרפר: 2:03.30 דקות (2023)

 ראו גם 

קישורים חיצוניים



קטגוריה:שחייניות פרפר
קטגוריה:שחייניות חופשי
קטגוריה:שחייניות גב
קטגוריה:שחייניות גרמניות
קטגוריה:אלופות אירופה בשחייה
קטגוריה:אלופות עולם בשחייה
קטגוריה:שחייניות גרמניות באולימפיאדת פריז (2024)
קטגוריה:ילידות 2000
קטגוריה:גרמנים שנולדו ב-2000